Проект!

ДОГОВОР

за възлагане на обществена поръчка с предмет:

„ОПРЕДЕЛЯНЕ НА ОПЕРАТОР ЗА ОТПЕЧАТВАНЕ И ПРЕДОСТАВЯНЕ НА

ВАУЧЕРИ ЗА ХРАНА ЗА НУЖДИТЕ НА УНИВЕРСИТЕТ "ПРОФ. Д-Р АСЕН ЗЛАТАРОВ"

Днес ……..... в гр. Бургас, между:

1. Университет "Проф. д-р Асен Златаров", със седалище и адрес на управление: гр. Бургас, бул. „Проф. Якимов“ № 1, БУЛСТАТ № 000044541, представляван от проф. д-р Магдалена Миткова - ректор, от една страна наричана накратко ВЪЗЛОЖИТЕЛ и

......................................................................................................................................, със седалище и адрес на управление .................................................., ЕИК ............................, представлявано от .............................. - ...................., от друга страна, наричан по - нататък в договора ИЗПЪЛНИТЕЛ,

в съответствие с резултатите от проведената процедура за възлагане на обществена поръчка и Решение за определяне на изпълнител № ......................... на Университет "Проф. д-р Асен Златаров", и на основание с чл. 112 от Закона за обществените поръчки, се сключи настоящият договор за следното:

І. ПРЕДМЕТ НА ДОГОВОРА

Чл.1. Възложителят възлага, а Изпълнителят приема срещу възнаграждение и при условията на този договор, да отпечатва по силата на получено Разрешение № … за извършване на дейност като оператор от Министъра на финансите, съобразно Наредба № 7/2003г. и да предоставя ваучери за храна за нуждите на Университет "Проф. д-р Асен Златаров",

1.1. ИЗПЪЛНИТЕЛЯТ се задължава да предоставя услугите по чл. 1 в съответствие с Техническата спецификация, Техническото си предложение и Ценовото си предложение.

Чл.2. Предоставянето на ваучерите за храна се извършва въз основа на поръчка от Възложителя.

Чл.3. /1/ Стойността на ваучерите за храна на един служител е до 60/шестдесет/ лв. месечно.

/2/ Стойността по ал. 1 може да се променя при наличие на промяна на нормативната база, регламентираща максималната стойност на ваучерите за храна след подписване на допълнително споразумение и при необходимост. Броят на ваучерите е ориентировъчен и се определя от нуждите на възложителя.

/3/ Ваучерите за храна в една чекова книжка са с номинална стойност от по 5/пет/ и 10 /десет/ лв.

ІІ. СРОК НА ДОГОВОРА. СРОК И МЯСТО НА ИЗПЪЛНЕНИЕ

Чл.4. Настоящият договор се сключва за и има срок на действие три години от 26.04.2020 г. до 26.04.2023 г.

Чл. 5. Мястото на изпълнение на договора е гр. Бургас, по седалище на Възложителя.

ІІІ. ЦЕНА, РЕД И СРОКОВЕ ЗА ПЛАЩАНЕ.

Чл.6./1/Възложителят заплаща на Изпълнителя номиналната стойност на предоставените ваучери и възнаграждение за отпечатването им в размер на 0.01 лв./една стотинка/ на брой с номинал от по 5/пет/ и 10/десет/ лв., без ДДС за целия срок на договора, което се заплаща при всяка заявка.

/2/Договореното възнаграждение за отпечатване на ваучерите за храна не подлежи на промяна за целият период на договора, като в него са включени всички разходи на ИЗПЪЛНИТЕЛЯ за изпълнение на Услугата и ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

Чл.7./1/ Разплащането на дължимите суми се извършва след представяне от Изпълнителя на проформа фактура, по банкова сметка на Изпълнителя, посочена в Приложение №1, неразделна част от договора, за което Изпълнителя представя на Възложителя фактура с подробно посочени броя и вида на ваучерите, номиналната им стойност, стойността на възнаграждението за отпечатването им, разходите и ДДС.

/2/ Плащанията се считат за извършени от датата на заверяване на банковите сметки на Изпълнителя. В зависимост от количеството поръчани ваучери, ИЗПЪЛНИТЕЛЯТ предоставя на ВЪЗЛОЖИТЕЛЯ отстъпка, изчислена като процент от номиналната стойност на ваучерите в края на календарната година.

/3/ Изпълнителят е длъжен да уведомява писмено Възложителя за всички последващи промени в банковите сметки в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

ІV.ГАРАНЦИЯ ЗА ИЗПЪЛНЕНИЕ

Чл.8. При сключване на договора Изпълнителят, предоставя в полза на Възложителя гаранция за изпълнение на договора в размер на 1/един/ % от прогнозната стойност на договора/ лв.

/1/ Когато като Гаранция за изпълнение се представя парична сума, сумата се внася по банкова сметка в Банка „ДСК”, BIC код: STSABGSF, IBAN № BG94STSA93003300290023

/2/ Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора [плюс 30 (тридесет) дни след прекратяването на Договора], като при необходимост срокът на валидност на банковата гаранция се удължава или се издава нова].

/3/ Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

/4/ Банковите разходи по откриването и поддържането на Гаранцията за изпълнение във формата на банкова гаранция, по усвояването на средства от страна на ВЪЗЛОЖИТЕЛЯ, както и разходите по сключването на застрахователния договор и поддържането на валидността на застраховката за изисквания срок, и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

/5/ При добро изпълнение на договорните задължения на Изпълнителя, гаранцията се освобождава до 30 /тридесет/ дни след изтичане срока на действие на договора и коректното му изпълнение. Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ.

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

/6/ Гаранцията за изпълнение се задържа и/или усвоява в случай на установено нарушаване или неизпълнение на договорните условия от страна на изпълнителя за: компенсиране на разходи, при налагане на санкции и неизпълнение, или неточно /лошо/, частично и забавено изпълнение на договора. В случай, че преди изтичане срока на договора Възложителят усвои гаранцията или части от нея, Изпълнителят се задължава в срок от 7 /седем/ работни дни да възстанови гаранцията до пълният й размер по ал. 1.

/7/ Възложителя не дължи лихви за периода, когато сумата по гаранцията е престояла законно при него.

/8/ Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

/9/ ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

/10/ ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срока по чл. 19.

2. при неизпълнение на задълженията на Изпълнителя по договора по чл. 3.

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

/11/ При всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

/12/ Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 8 от Договора.

V. ПРЕДАВАНЕ И ПРИЕМАНЕ НА ИЗПЪЛНЕНИЕТО. УСЛОВИЯ ЗА ПРЕДОСТАВЯНЕ НА ВАУЧЕРИТЕ

Чл.9. Изпълнителят предоставя ваучерите за храна след получаване на писмена заявка от Възложителя, в която са посочени броя и номиналната стойност на заявените ваучери. Заявката може да бъде изпратена по електронен път - имейл, по факс, по куриер или по пощата с обратна разписка.

Чл.10. Изпълнителят изпраща на Възложителя заявените ваучери по куриер и за своя сметка в срок до 5 /пет/ работни дни от датата на заявката и плащането, и прилага фактури.

Чл.11. При предоставянето на ваучерите между страните се подписва приемо-предавателен протокол, в който се вписват серийните номера, единичните номинални стойности и общата номинална стойност на ваучерите за храна.

VІ.ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.12. Възложителят има право да получи заявените ваучери в срок и по начин, определени в договора.

Чл.13. Възложителят определя лице за връзка и което да получава изпратените ваучери – Красимир Георгиев и адрес за доставка: гр. Бургас, бул. „Проф. Якимов“ № 1 - ректорат.

Чл.14. Възложителят се задължава да заплаща в срок всички заявени ваучери и разноските по банковите плащания.

Чл.15. Възложителят се задължава да уведомява Изпълнителя при установяване на кражба, загубване, увреждане, унищожаване, фалшификация на ваучерите.

Чл.16./1/ Възложителят се задължава да предостави на служителите си информация за условията за ползването на ваучерите, както и списъка с търговските обекти, които приемат ваучери на Изпълнителя.

/2/ Списъкът с търговските обекти може да се допълва и с нови, с които Изпълнителят е сключил договор за обслужване на ползватели.

VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.17. Изпълнителят се задължава да отпечата ваучери за храна, които да са осигурени с най-малко пет способа за защита срещу фалшифицирането им и притежават всички елементи, съгласно нормативните изисквания, вкл. номинална стойност, срок на валидност, данни за Изпълнителя и Възложителя. Ваучерите за храна не могат да бъдат използвани за покупка на вино, спиртни напитки, пиво, тютюневи изделия и не могат да бъдат заменяни срещу пари, съгласно чл. 3 ал. 2 от Наредба № 7/2003г. Ваучерите се опаковат в персонална книжка или плик /за всеки служител/, с изписани наимeнование и адрес на възложителя и общата номинална стойност на съдържащите се ваучери.

Чл.18. Изпълнителят се задължава да предоставя ваучери, които са със срок на валидност 12 /дванадесет/ месеца, а ваучерите предоставени през четвъртото тримесечие на съответната година, са със срок на валидност до края на следващата година.

Чл.19. Изпълнителят се задължава да предостави на Възложителя заявените ваучери в срок до 5 /пет/ работни дни от получаване на заявката и плащането. Предаването става с приемо- предавателен протокол, подписан от двете страни.

Чл.20. Изпълнителят се задължава да заменя при поискване от Възложителя неизползвани ваучери. Замяната може да се извърши не по-късно от 30 дни от изтичане срока на валидност на ваучерите. Изпълнителят не е длъжен да заменя ваучери за храна, които след предоставянето им на Възложителя са увредени, унищожени, загубени или откраднати.

Чл.21. Изпълнителят има право да получава номиналната стойност на предоставените ваучери и стойността на възнаграждението за отпечатването им по ред, условия и в срокове, уговорени в договора.

Чл.22. При отнемане на разрешението за осъществяване на дейност като оператор на ваучери за храна, Изпълнителят се задължава да уведоми Възложителя в тридневен срок.

Чл.23. ИЗПЪЛНИТЕЛЯТ е длъжен да сключи договор за подизпълнение, ако е обявил в офертата си, че ще ползва подизпълнител, както и да го представи на Възложителя.

VІІІ. ПРЕКРАТЯВАНЕ НА ДОГОВОРА

Чл.24./1/. Настоящият договор се прекратява в следните случаи:

т.1. При промяна на нормативната база, обуславяща задълженията на Възложителя по предмета на договора. В този случай никоя от страните не дължи на другата обезщетение.

т.2. С изтичане на уговореният срок.

т.3. По взаимно съгласие, изразено писмено. В този случай никоя от страните не дължи на другата обезщетение.

т.4. Ако изпълнението на договора стане невъзможно поради независещи от страните причини. В този случай никоя от страните не дължи на другата обезщетение.

т.5. При прекратяване на юридическо лице - страна по договора без правоприемство, по смисъла на законодателството на държавата, в която съответното лице е установено.

т.6. При отнемане на разрешението за осъществяване на дейност като оператор на ваучери за храна.

т.7. При настъпване на обстоятелства по чл. 118 от ЗОП.

т.8. При други, предвидени в законодателството основания.

т.9. От Възложителя, ако в случай на обстоятелства, възникнали след сключване на договора, той не е в състояние да изпълни своите задължения. В този случай Възложителя дължи на Изпълнителя обезщетение за претърпените вреди от сключването на договора.

т.10. При условията по чл. 5, ал. 1, т. 3 от ЗИФОДРЮПДРСЛ.

т.11. Договорът може да бъде прекратен от Изпълнителя или Възложителя при виновно едностранно неизпълнение на съществени задължения по настоящия договор, констатирани по съответния ред.

т.12. Договорът може да бъде прекратен, когато за Изпълнителя бъде открито производство по несъстоятелност или ликвидация.

т.13. Договорът може да бъде прекратен едностранно от Възложителя, с писмено едномесечно предизвестие.

/2/. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

2.1. За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на услугата в срока по чл. 19.

2. ИЗПЪЛНИТЕЛЯТ е прекратил изпълнението на услугата за повече от 1 месец.

3. ИЗПЪЛНИТЕЛЯТ е допуснал съществено отклонение от условията на възложителя за изпълнение на поръчката / техническите изисквания и техническото предложение/.

2.2. ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

ІX. НЕУСТОЙКИ

Чл.25. При неизпълнение на задължения по настоящият договор страните имат право да търсят обезщетение за вреди по общия ред. Уговорените неустойки не са пречка за търсене на вреди по общия ред, когато размерът на вредите надхвърля размера на уговорените неустойки.

Чл.26. Страните договарят неустойки както следва:

/1/ При неизпълнение на задължението на Изпълнителя да предостави на Възложителя заявените ваучери съгласно условията и сроковете по чл. 9, 10,18 и 19 от настоящия договор, Изпълнителят заплаща неустойка в размер на 1/един/ % от стойността на заявените ваучери за всеки просрочен ден, но не повече от 10/десет/ % от стойността на заявените ваучери.

/2/ При неизпълнение на задължението за уведомяване по чл. 22, Изпълнителят дължи на възложителя неустойка в размер на /1000/ хиляда лева.

/3/ При отнемане на разрешението на Изпълнителя за осъществяване на дейност като оператор на ваучери за храна, в резултат на което търговските обекти откажат да приемат доставените ваучери, Изпълнителят заплаща на възложителя неустойка в размер на стойността на последните три направени заявки.

/4/ При констатирано лошо или друго неточно или частично изпълнение, или при отклонение от изискванията на ВЪЗЛОЖИТЕЛЯ, ВЪЗЛОЖИТЕЛЯТ има право да поиска от ИЗПЪЛНИТЕЛЯ изцяло и качествено изпълнение, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи 50 /петдесет/ % от гаранцията за изпълнение и да прекрати договора.

X. ПОДИЗПЪЛНИТЕЛИ (когато е приложимо)

Чл.27/1/ Изпълнителите сключват договор за подизпълнение с подизпълнителите, посочени в офертата.

/2/ В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по поръчката.

Чл.28/1/. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

/2/ Възложителят изисква замяна на подизпълнител, който не отговаря на условията по ал.1.

Чл.29./1/. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

/2/ Разплащанията по ал.1 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

/3/ Към искането по ал.2 изпълнителят предоставя становище, от което да е видно дали оспорва плащанията или част от тях като недължими.

/4/ Възложителят има право да откаже плащане по ал.1, когато искането за плащане е оспорено, до момента на отстраняване на причината за отказа.

Чл.30. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Чл.31. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

т.1. за новия подизпълнител не са налице основанията за отстраняване в процедурата;

т.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

Чл.32. При замяна или включване на подизпълнител изпълнителят представя на възложителя всички документи, които доказват изпълнението на условията по чл. 14.

Чл.33. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

XІ. ЗАКЛЮЧИТЕЛНИ РАЗПОРЕДБИ

Чл. 34. Този договор не може да бъде изменян, с изключение на случаите предвидени в ЗОП.

Чл. 35. Страните по договора се задължават да бъдат лоялни една към друга, да не разпространяват информация относно финансовите си, икономически и други отношения, които биха засегнали интересите на всяка от тях пред трети лица.

Чл. 36. Всяка една от страните се задължава писмено, в едномесечен срок, при настъпили изменения в наименованието на фирмата, представляващите я лица, търговски адрес, банкова сметка, откриване процедура по ликвидация, приватизация, закриване или реституция - да уведоми другата. При неизпълнение на това задължение, неизправната страна дължи на изправната, обезщетение в размер на нанесените щети, но не по-малко от 1 000 /хиляда/ лв.

Чл. 37. За неуредените отношения между страните се прилагат съответно разпоредбите на ЗОП, ЗЗД, Наредба № 7/09.07.2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор и действащото законодателство на Р. България.

Чл. 38. Споровете между страните се решават по споразумение, а при не постигането му - по съдебен ред пред компетентния съд по седалището на Възложителя, съгласно чл. 117, ал. 2 от ГПК.

XІІ. ОБЩИ РАЗПОРЕДБИ

Чл. 39. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Чл. 40. При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Чл. 41. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.]

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Чл. 42. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Чл. 43. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Чл. 44. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Чл. 45. Измененията в договора стават само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Чл. 46. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 /пет/ дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Чл. 47. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Чл. 48. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на адресите посочени в Приложение № 1, чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Чл. 49. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Този Договор е изготвен и подписан в два еднообразни екземпляра – по един за всяка от Страните.

ВЪЗЛОЖИТЕЛ: ИЗПЪЛНИТЕЛ:

/проф. д-р Магдалена Миткова/ / /

Гл. счетоводител:

/Живка Жечева/

Приложение № 1

АДМИНИСТРАТИВНИ ДАННИ И БАНКОВИ СМЕТКИ НА СТРАНИТЕ ПО ДОГОВОРА

ДАННИ ЗА ИЗПЪЛНИТЕЛЯ:

1.Наименование:......................................................................................................................

2. Адрес за кореспонденция: ..............................................

3. Лице за контакт.................................................................

4. Телефон: ........................................................

5. Моб.тел: ..........................................................

6. Факс: ..............................................................

7. е-mail: .............................................................

8. Обслужваща банка....................................................................

9. Банкова сметка, по която ще се превежда номиналната стойност на ваучерите за храна:

IBAN……………………………………………...................... BIC ..............................

10. Банкова сметка, по която ще се превежда възнаграждението за отпечатване на ваучерите: IBAN……………………………………………................ BIC ........................

11. Титуляр на сметките .....................................................

ДАННИ ЗА ВЪЗЛОЖИТЕЛЯ:

1.Наименование: „Проф. д-р Асен Златаров”

2. Адрес за кореспонденция: гр. Бургас, бул. “Проф. Якимов” № 1

3. Лице за контакт: пом. Ректор Красимир Георгиев

4. Телефон: +359 716730

5. Моб.тел: ..........................................................

6. Факс: +359 880249

7. е-mail: office\_d@btu.bg.

8. Обслужваща банка: Банка „ДСК”,

ВЪЗЛОЖИТЕЛ: ИЗПЪЛНИТЕЛ:

/Проф. д-р Магдалена Миткова/ / /

Гл. счетоводител:

/ Живка Жечева/